stanford-oval/wikipedia huggingface dataset:
פקודה לא חוקית (סרט)

| --- | --- |

כרזת הסרט בארצות הברית
 בימוי:  ויליאם פרידקין 
 הופק בידי:  סקוט רודין, ריצ'רד ד. זאנוק 
 תסריט:  ג'ים ווב סטיבן גאגן
 שחקנים ראשיים:  סמואל ל. ג'קסון טומי לי ג'ונס גאי פירס פיליפ בייקר הול אן ארצ'ר בן קינגסלי ברוס גרינווד
 מוזיקה:  מרק אישם 
 צילום:  ויליאם אי פראקר, ניקולה פקוריני 
 מדינה:  ארצות הברית
 חברת הפקה:  פרמאונט 
 חברה מפיצה:  אולפני פארמונט
 שיטת הפצה:  וידאו על פי דרישה 
 הקרנת בכורה:  ארצות הברית 7 באפריל 2000
 משך הקרנה:  128 דקות
 שפת הסרט:  אנגלית
 סוגה:  סרט דרמה, סרט פעולה, סרט בלשי, סרט בית משפט, סרט מלחמה 
 תקציב:  60 מיליון דולר
 הכנסות:  71 מיליון דולר
 הכנסות באתר מוג'ו:   rulesofengagement
 דף הסרט ב־IMDb
 
פקודה לא חוקית (באנגלית: Rules of Engagement) הוא סרט דרמה ופעולה משנת 2000 בכיכובם של סמואל ל. ג'קסון, טומי לי ג'ונס, גאי פירס, פיליפ בייקר הול, בן קינגסלי, אן ארצ'ר וברוס גרינווד. את התסריט כתב הסנאטור והסופר, יוצא חיל הנחתים, ג'ים ווב.
עלילה

הסרט נפתח בשנת 1968 במהלך מלחמת וייטנאם. כוח נחתים בפיקודו של מפקד המחלקה סגן הייז הודג'ס (טומי לי ג'ונס) נקלע למארב שערך צבא צפון וייטנאם וסופג נפגעים רבים ובהם הודג'ס עצמו. מחלקת נחתים שפעלה בסמוך, שעליה מפקד חברו הטוב, סגן טרי צ'יילדרס (סמואל ל. ג'קסון), תקפה את עמדת הפיקוד של המארב וחילצה את הכוח. הודג'ס שבשל הפציעה היה מנוע מלהמשיך ולשרת ביחידות קרביות בנחתים למד משפטים ונעשה לפרקליט. צ'יילדרס המשיך לפקד על יחידות חי"ר בחיל ונעשה למפקד יחידת סיור מובחרת. משתקף המון זועם את שגרירות ארצות הברית בתימן שלח כוח מיחידה מובחרת של נחתים, בפיקוד קולונל צ'יילדרס, לחלץ מן השגרירות האמריקנית בתימן את השגריר (בן קינגסלי) ומשפחתו. הכוח הונחת במסוקים בסמוך לשגרירות, פינה את השגריר בבטחה תחת אש. לאחר שנהרגו שלושה מן הנחתים הבין צ'יילדרס כי האש מגיעה מתוך ההפגנה עצמה ופקד על אנשיו להשיב באש, למרות הסיכון לאזרחים שאינם חמושים. כתוצאה מכך נהרגו בקרב 83 אזרחים תימנים ובהם גם המחבלים ומאות נפצעו. לאחר שובו מוחלט להעמיד את צ'יילדרס למשפט צבאי באשמת רצח, וזה האחרון פונה לחברו הטוב, הודג'ס שישמש כסנגורו.
הערות שוליים

↑  סרטי השבוע, באתר הארץ, 1 ביולי 2004.
↑  Robin Toner, As Senator Falters, a Democrat Rises in Virginia, The New York Times, September 18, 2006.
↑  גל פרל פינקל, ‏אז למה הוא ירה?, באתר דבר העובדים בארץ ישראל, 23 בספטמבר 2016
| --- | --- |
בקרת זהויות :  MusicBrainz release group: 1aae6adb-c7b1-31f6-a1c1-39c34b943fb9
פט רוברטס

צ'ארלס פטריק רוברטס (באנגלית: Charles Patrick Roberts; נולד ב-20 באפריל 1936) הוא פוליטיקאי אמריקאי, איש המפלגה הרפובליקנית, שכיהן בסנאט של ארצות הברית מטעם מדינת קנזס מ-1997 ועד 2021. במשך ארבע עשרה שנים היה הסנאטור הזוטר של קנזס, ומאז ינואר 2011 הוא הסנאטור הבכיר שלה. בשנים 2003–2007 כיהן רוברטס כיושב ראש ועדת המודיעין של הסנאט.
רוברטס הוא יליד טופיקה ובוגר אוניברסיטת המדינה של קנזס. הוא שירת כקפטן בחיל הנחתים של ארצות הברית ועבד ככתב לפני שנכנס לפוליטיקה בשלהי שנות ה-60 של המאה ה-20. הוא נבחר לבית הנבחרים של ארצות הברית ב-1980 בהחליפו את נציג מחוז הקונגרס הראשון של קנזס, קית' סבליוס, שעבורו עבד. הוא כיהן שמונה תקופות כהונה בבית הנבחרים, ובאחת מהן אף כיהן כיושב ראש ועדת החקלאות של הבית.
רוברטס נבחר לסנאט ב-1996, והוא עודנו מכהן כסנאטור גם בהווה (2020) בתקופת כהונתו הרביעית. בוועדת המודיעין של הסנאט היה רוברטס אחראי לחקירת המחדלים המודיעיניים לפני הפלישה האמריקאית לעיראק ב-2003. כיום הוא הוותיק מבין כל נציגי מדינת קנזס בקונגרס של ארצות הברית.
ביוגרפיה

רוברטס נולד בטופיקה, בירת קנזס, לרות ב. (לבית פטריק) וצ'ארלס וזלי רוברטס. אביו כיהן כיושב ראש הוועדה הרפובליקנית הלאומית במשך ארבעה חודשים בודדים ב-1953 תחת הנשיא דוויט אייזנהאואר. הסבא רבא של רוברטס, ג'. וו. רוברטס ייסד את העיתון "אוסקלוסה אינדפנדנט" (Oskaloosa Independent), העיתון השני בוותקו בקנזס.
לימודיו התיכוניים של רוברטס הגיעו לידי גמר ב-1954 לאחר שש שנות לימוד בבית הספר התיכון הולטון שבהולטון, קנזס. לאחר מכן היה בוגר בעיתונאות מאוניברסיטת המדינה של קנזס ב-1958, ובמהלך לימודיו הגבוהים היה חבר באחוות פי קאפא אלפא. בשנים 1958–1962 שירת רוברטס כקצין בחיל הנחתים של ארצות הברית, והשתחרר בדרגת קפטן. רוברטס היה עיתונאי ועורך של עיתונים אחדים שבסיסם באריזונה בשנים 1962–1967. ב-1967 הצטרף לסגל של הסנאטור פרנק קרלסון הרפובליקני. ב-1969 הוא נתמנה למזכירו של חבר בית הנקונגרס קית' סבליוס, נציג מחוז הקונגרס הראשון של קנזס בבית הנבחרים.
כאשר סבליוס הודיע על פרישתו, זכה רוברטס ברוב קולות במועמדות הרפובליקנית לבית הנבחרים מעם מחוז הקונגרס הראשון של קנזס, אשר היה משויך למפלגה הרפובליקנית באופן מוחלט. הוא נבחר מחדש שבע פעמים ללא קושי רציני, ומעולם לא קיבל פחות מ-60% מהקולות; ב-1988 אף התמודד לבית הנבחרים כששאר המפלגות לא הציבו מועמד משלהן. בשנים 1995–1997 היה יושב ראש ועדת החקלאות של בית הנבחרים. לאחר שהסנאטורית הרפובליקנית ננסי קאסבאום סירבה להתמוד בפעם הרביעית לסנאט, התמודד רוברטס על מקומה. הוא ניצח בקלות את בפריימריז הרפובליקני, בהביסו שלושה מועמדים אחרים עם 78% מהקולות. בבחירות הכלליות, התמודד נגד גזברית המדינה הדמוקרטית סאלי תומפסון. גם אותה כאמור ניצח בבחירות הכלליות כשהוא זוכה ב-62% מהקולות.
מאז היבחרו בפעם הראשונה לסנאט ב-1996, נבחר מחדש ב-2002, 2008 וב-2014. במהלך מערכת הבחירות האחרונה שלו עד כה לסנאט נמתחה על רוברטס ביקורת רבה על כך שלכאורה הזניח את הבוחרים בקנזס; בכירים רבים במפלגה הרפובליקנית, בהם שרה פיילין, ג'ב בוש, פול רייאן ומיט רומני נחלצו לעזרתו וקידמו את מסע בחירתו. על אף היותו היותו החבר הוותיק ביותר במשלחת קנזס לקונגרס האמריקני, רוברטס בילה את 14 שנות הקריירה הראשונות שלו כסנאטור זוטר, כיוון שסם בראונבק נכנס לתפקידו ביום הבחירות עצמו ב-1996 על מנת לאייש את שארית כהונתו של הסנאטור בוב דול. עם זאת, לאחר שבראונבק ויתר על כיסאו בסנאט כדי להתמודד לתפקיד מושל קנזס, נהפך רוברטס לסנאטור הבכיר מטעם קנזס.
בינואר 2019 הודיע כי אין בכוונות להתמודד מחדש לסנאט לקראת בחירות 2020.
הערות שוליים

↑  יצחק בן-חורין, למקומות, היכון, רוץ! הקרבות הצמודים לסנאט, באתר ynet, 21 בדצמבר 2014
↑  דייוויד ויגל ושון סאליבן, Sen. Pat Roberts of Kansas announces he won’t seek reelection in 2020, באתר וושינגטון פוסט, 4 בינואר 2091 (באנגלית)
| --- | --- |
בקרת זהויות :  LCCN: no2010197014  US Congress: R000307  VIAF: 160707493   WorldCat (עם VIAF): 160707493
יוסיף רפופורט

| --- | --- |
אין תמונה חופשית
 לידה:  14 במרץ 1912 צ'רניהיב, האימפריה הרוסית 
 פטירה:  31 בדצמבר 1990 (בגיל 78) מוסקבה, ברה"מ 
 ענף מדעי:  גנטיקה
 מקום מגורים:  ברית המועצות ברית המועצות
 מקום קבורה:  בית הקברות טרויקורובסקויה 
 מקום לימודים:  Faculty of Biology, Saint Petersburg State University  אוניברסיטת סנקט פטרבורג 
 מנחה לדוקטורט:  Nikolai Koltsov 
 מוסדות:  Koltzov Institute of Developmental Biology  Vavilov Institute of General Genetics  מכון סמיונוב לפיזיקה כימית 
 פרסים והוקרה:  עיטור הדגל האדום  מדליה להנצחת 20 שנים לניצחון במלחמת המולדתה הגדולה 1941–1945  מדליית הניצחון על גרמניה במלחמה הפטריוטית הגדולה 1941–1945  לגיון ההצטיינות  מדליה להנצחת 30 שנים לניצחון במלחמת המולדתה הגדולה 1941–1945  מדליה להנצחת 50 שנים לכוחות המזוינים של ברית המועצות  מדליה להנצחת 40 שנים לניצחון במלחמה הפטריוטית הגדולה 1941־1945  מדליה לציון 60 שנים לכוחות המזוינים של ברית המועצות  מדליה להנצחת 70 שנה לכוחות המזוינים של ברית המועצות  פרס לנין  עיטור הדגל האדום של העמל  גיבור העמל הסוציאליסטי  עיטור לנין  מדליית "כיבוש וינה"  עיטור הכוכב האדום  דרגה שנייה במסדר המלחמה הפטריוטית  עיטור המלחמה הפטריוטית הגדולה דרגה ראשונה  עיטור סובורוב דרגה 3  עיטור מלחמת המולדת 
 תרומות עיקריות
 מוטגנזה כימית
 
יוסף אברמוביץ' רפופורט (ברוסית: Иосиф Абрамович Рапопорт;‏ 14 במרץ 1912, צ'רניגוב, האימפריה הרוסית – 31 בדצמבר 1990, מוסקבה, ברית המועצות) היה גנטיקאי סובייטי ממוצא יהודי שגילה מוטגנסיס כימי. חבר בהתכתבות של אקדמיה למדעים של ברית המועצות החל משנת 1979.
קורות חיים

נולד במשפחת רופא פנימי בעיר צ'רניגוב. לאחר סיום לימודיו בבית הספר התקבל לאוניברסיטת לנינגרד בה גם כתב עבודת המאסטר שלו בתחום גנטיקה. לאחר מכן המשיך את לימודיו במכון לביולוגיה ניסיונית בהנחיית ניקולאי קולצוב. סיים את התזה שלו במכון לגנטיקה.
שירותו הצבאי

עם פלישת גרמניה הנאצית לתוך ברית המועצות התנדב לחזית. התקדם בפיקוד ממפקד מחלקה עד למפקד מטה של רגימנט מס' 184 בגדס"ר מס' 62, נפצע פעמיים, איבד את עינו השמאלית. במהלך שיקום מאחד הפצעים הסמיך הדוקטורט שלו ב-5 במאי 1943. הדוקטורט עצמו נכתב עוד טרם המלחמה והיה צריך להיות מוסמך כבר ב-1941 ונדחה עקב הגיוס.
על פעילותו היעילה בשדות הקרב כמו עצירת טנקים גרמניים בעזרת פאוסטפטרונים (מטולי רימונים) שנתפסו מגרמנים עצמם בדרגת קפטן קיבל עיטורי הדגל האדום (אחד מהם על צליחת דנייפר).
על הפעולה המשותפת עם הכוחות האמריקאיים ליד אמשטטן בהיותו בדרגת רב-סרן קיבל עיטורי המלחמה הפטריוטית הגדולה מדרגה ראשונה ולגיון הצטיינות.
המשך עבודתו כחוקר

לאחר המלחמה המשיך במחקרו של מוטגנים ומוטגני-על בעזרת זבובי דרוזופילה.
כשהתנגד לתורתו של טרופים ליסנקו הוצא בשנת 1949 מן המפלגה הקומוניסטית אליה הצטרף במהלך שירותו הצבאי ב-1943 ומן המחקר הגנטי. עד לשנת 1957 עסק בפלאונטולוגיה וסטרטיגרפיה. בעקבות הוקעת פשעי שלטונו של סטלין בברית המועצות אחרי שנת 1956, התאפשר לו לחזור לעסוק בגנטיקה. בשנת 1962 בעקבות העמדתו יחד עם שרלוט אאורבך כמועמד לקבלת פרס נובל הוצע לו לחזור לשורות המפלגה. הוא סירב להצעה שלא כללה התחשבות בחברותו בעבר.
תוצאות מחקריו הוכנסו לפעילות בגידולים החקלאיים ומיקרוביולוגיה תעשייתית.
ב-25 בדצמבר נפגע ממשאית בתאונה, ונפטר מפצעיו ב-31 בדצמבר.
הבחירות הפרלמנטריות ברוסיה 2021

תוצאות ההצבעה במחוזות רוסיה:
     רוסיה המאוחדת,      KPRF,      LDPR,      רוסיה הוגנת — למען האמת
     מולדת,      מפלגת הצמיחה,      המצע האזרחי,      עצמאיים
סמליל הבחירות
הבחירות הפרלמנטריות ברוסיה 2021 הן הבחירות למושב השמיני של הדומה הממלכתית שהתקיימו מה־17 בספטמבר עד 19 בספטמבר 2021 והיו הבחירות הארוכות ביותר בהיסטוריה המודרנית של רוסיה, בהצבעה שנמשכה שלושה ימים. בנוסף, ב־12 מחוזות נבחרו מושלים וב־39 רפובליקות ומחוזות נבחרו פרלמנטים מקומיים.
זו הפעם החמישית (והשנייה בלבד מאז 2003) שהבחירות התקיימו בשיטה מעורבת, שבה חלק מהנציגים נבחרו בהתמודדות ארצית וחלק במחוזות בחירה: מתוך 450, 225 מחברי הפרלמנט נבחרו על פי רשימות מפלגתיות באזורי בחירה, כאשר 225 הנותרים – על פי אזורי בחירה כפי שקרה בבחירות 2016. אחוז החסימה עמד על 5% למפלגה שמתעתדת להיכנס לפרלמנט כאשר מועמד היה יכול לקבל מושב בפרלמנט אם זכה ברוב הקולות באזור הבחירה שלו. שיטת בחירות כזאת התקיימה בפעם הששית מאז הבחירות שהתקיימו בשנים 1993, 1995, 1999 ובשנים 2003 וב־2016.
ביולי 2021 היו 110,311,810 בעלי זכות הצבעה במדינה.
לקראת הבחירות, כשהיא תופסת 336 מושבים מתוך 450, מפלגת השלטון רוסיה המאוחדת הובילה בסקרים, אך הפער שלה מהמתחרות היה קטן מבחירות קודמות. רמת התמיכה ברוסיה המאוחדת ירדה בחדות בשנת 2018, כאשר הרפורמה בפנסיה אומצה בהצבעת נציגיה בפרלמנט, התכנים ושיטות הקידום שגרמו לחוסר שביעות רצון נרחב בקרב האזרחים. על פי סקרים של VTsIOM ומרכז לבדה, תחילת הרפורמה בפנסיה הייתה האירוע החשוב ביותר של 2019 ברוסיה. ביקורת האופוזיציה על רפורמה בפנסיה לקראת הבחירות שחקו בתמיכת העם במפלגה.
אלה היו הבחירות הפרלמנטריות הראשונות שהתקיימו על רקע מגפת הקורונה ברוסיה, מה שהביא להרחבת השימוש באפשרות הצבעה מרחוק באינטרנט באמצעות פורטל השירותים הציבוריים שהוכיח את עצמו כאופציה פופולרית כאשר אחוז ההצבעה האלקטרונית עמד על 93.21%. תרמה לכך קלות ההצבעה בסמארטפון.
על פי התוצאות, לראשונה מאז 1999 שמונה מפלגות נכנסו לדומה השמינית. כשרוסיה המאוחדת מובילה בפער ניכר במחוזות ושומרת על כוחה בתור המפלגה הגדולה ביותר. רוסיה המאוחדת הפסידה רק ביקוטיה, ברפובליקה הגדולה ברוסיה, שם המפלגה הקומוניסטית של הפדרציה הרוסית סיימה ראשונה עם 35.15% מהקולות. רוסיה המאוחדת — במקום השני עם 33.22%.
דמיטרי מדבדב, יו"ר מפלגת רוסיה המאוחדת, סבל משיעול חמור ביום הבחירות ובלט בחסרונו בכנסי הפעילים של המפלגה בימי הבחירות.
לקראת הבחירות > מגפת הקורונה

מגפת הקורונה וההגבלות שהוכנסו בשנת 2021 סיבכו את הקמפיין למועמדים עצמאיים, צמצמו את זמן איסוף החתימות ויצרו מכשולים נוספים לתקשורת ישירה עם המצביעים. מסיבה זו הוחלט שההצבעה תימשך 3 ימים. לכך נוספה העובדה כי יום לפני הבחירות, הנשיא פוטין נאלץ להיכנס לבידוד בשל התפרצות קורונה בקרמלין והוא הצביע מרחוק באמצעות פורטל השירותים הציבוריים הממשלתי ולא בקלפי הקבועה שלו.
לקראת הבחירות > המצב הכלכלי

רמת הרווחה של האוכלוסייה (במיוחד של העניים) הושפעה מעלייה משמעותית במחירי הסחורות החיוניות (~15% ממרץ 2020 עד מרץ 2021, שהיא הרבה יותר גבוהה מהאינפלציה הממוצעת). על פי בלומברג, מחירי המזון העולמיים הם הגבוהים ביותר מזה 6 שנים. לדברי הכלכלנית הראשית של אלפא-בנק נטליה אורלובה, עליית המחירים נבעה משילוב נסיבות שלילי. ברוסיה, עליית המחירים לקבוצת מוצרים זו נתפסת באופן מסורתי בצורה חדה, האוכלוסייה מחכה לתגובת הרשויות להתפתחות כזו של אירועים והם הבינו את ההשלכות הפוליטיות האפשריות ועברו לרגולציה מנהלית של המחירים למוצרים בודדים. על פי הערכת לשכת החשבון, למגבלת המחירים הייתה השפעה חיובית, אך אין עוררין שהכלכלה הרוסית הצטמקה במיוחד מאז פרוץ מגפת הקורונה.
לקראת הבחירות > עימותים פוליטיים ודיכוי

אחד האירועים שהשפיעו על הבחירות היה ההפגנות על מעצרו של סרגיי פורגאל, שהתקיימו בחברובסק. מעצרו של פורגאל הביא להחלשת מעמדה של הסניף המקומי של המפלגה הליברל-דמוקרטית ערב הבחירות בשנת 2021. אחרים סברו כי המקרה הוא נקמה על הפרת הסכמים עם הרשויות הפדרליות לביטול מועמדותו שלו מהבחירות.
בתחילת 2021 נערכו עצרות לתמיכה באלכסיי נבלני (ינואר-אפריל 2021), הארגון שלו (הקרן למלחמה בשחיתות) הוכרז כארגון קיצוני, על רקע אימוץ ביוני 2021 חוק האוסר על אנשים המעורבים בקיצוניות להיבחר לכל גוף ממשלתי ברוסיה (צעד שהתפרש כתירוץ להדיר מועמדים מהאופוזיציה מהשתתפות בבחירות לפרלמנט).
לקראת הבחירות > שינויים בשיטת הבחירות

בשל הירידה בתמיכה של מפלגת רוסיה המאוחדת, פרשנים העריכו כי המפלגה תנסה לבצע רפורמה במערכת הבחירות כדי לשמור על רוב בדומה החדשה. בפרט, ההנחה היא כי חלקם של חברי פרלמנט שנבחרו על ידי רשימות המפלגה עשוי להיות מופחת מ-50% (225 מושבים) ל-25% (112 או 113), והשאר ייבחרו במחוזות של חברים בודדים על פי הצבעה לאחר המועד, או שהבחירות לרשימות המפלגה עשויות להתבטל כליל וכל 450 המושבים ייבחרו במחוזות בחירה. עם זאת, הנחות כאלה לא היו מוצדקות ומערכת הבחירות נותרה זהה.
באפריל 2021, בוצע תיקון בחוק הפדרלי לבחירות לדומה שהגדיל את החלק הפדרלי ברשימת המפלגות מ-10 ל-15 מועמדים.
מפלגות

נכון ל־14 במאי 2020 היו 49 מפלגות פוליטיות רשומות ברוסיה.
מפלגות > המפלגות המיוצגות בדומה לפני הבחירות

| מפלגה | מפלגה | מנהיג המפלגה | מנהיג מאז | מיקום ברשימת המפלגה | אידאולוגיה | בחירות 2016 | בחירות 2016 |
| --- | --- | --- | --- | --- | --- | --- | --- |
|  | רוסיה המאוחדת | סרגיי שויגו | 26 במאי 2012 | מקום 1 ברשימה הפדרלית | שמרנות לאומית / יציבות / לאומנות רוסית | 54.2% | 343 / 450 |
|  | המפלגה הקומוניסטית של הפדרציה הרוסית | גנאדי זיוגאנוב | 14 בפברואר 1993 | מקום 1 ברשימה הפדרלית | קומוניזם / מרקסיזם לניניזם | 13.4% | 42 / 450 |
|  | המפלגה הליברל-דמוקרטית של רוסיה | ולדימיר ז'ירינובסקי | 12 באפריל 1991 | מקום 1 ברשימה הפדרלית | לאומנות / פאן סלאביזם | 13.2% | 39 / 450 |
|  | רוסיה הוגנת | סרגיי מירונוב | 27 באוקטובר 2013 | מקום 1 ברשימה הפדרלית | סוציאליזם / סוציאל-דמוקרטיה / סוציאליזם דמוקרטי | 6.2% | 23 / 450 |
|  | מולדת | אלכסיי ז'וראבליוב | 29 בספטמבר 2012 | סיעת יחיד | לאומנות / שמרנות | 1.51% | 1 / 450 |
|  | המצע האזרחי | ריפעת שייחוטדינוב | 17 באפריל 2015 | סיעת יחיד | ליברליזם כלכלי / שמרנות ליברלית | 0.2% | 1 / 450 |
מפלגות > מפלגות שמיוצגות בפרלמנטים המחוזיים בלבד

להלן רשימת המפלגות המיוצגות בפרלמנטים המחוזיים, אשר היו בעלות זכות להתמודד גם בבחירות לפרלמנט הרוסי, ללא הצורך באיסוף חתימות.
| מפלגה | מפלגה | מנהיג המפלגה | מנהיג מאז | אידאולוגיה | בחירות 2016 |
| --- | --- | --- | --- | --- | --- |
|  | הקומוניסטים של רוסיה | מקסים סוראיקין | 22 באפריל 2012 | קומוניזם / מרקסיזם לניניזם | 2.3% |
|  | יאבלוקו | אמיליה סלאבונובה | 20 בדצמבר 2015 | ליברליזם חברתי / אינטגרציה עם האיחוד האירופי / דמוקרטיה סוציאלית | 2.0% |
|  | המפלגה הרוסית לגמלאים וצדק חברתי | ולדימיר בוראקוב | 29 ביולי 2016 | שמרנות סוציאלית | 1.8% |
|  | מפלגת הצמיחה | בוריס טיטוב | 4 ביולי 2016 | שמרנות ליברלית | 1.3% |
|  | מפלגת הירוקים | אנטולי פאנפילוב | 6 ביולי 2016 | סביבתנות / צנטריזם / פוליטיקה ירוקה | 0.8% |
|  | הפטריוטים של רוסיה | גנאדי סמיגין | 20 באפריל 2005 | סוציאל-דמוקרטיה / סוציאליזם חברתי / לאומנות | 0.6% |
|  | המפלגה הקומוניסטית לצדק חברתי | נטליה בלאגורובה | 2018 | קומוניזם | — |
מפלגות > מפלגות חדשות

לקראת הבחירות ועל רקע משבר האמון במפלגת השלטון, רוסיה המאוחדת, שרבים איבדו את האמון בה, הוכרז על הקמת מפלגות חדשות שונות:
רוסיה של העתיד, בהנהגת אלכסיי נבלני
למען האמת, בהנהגת זכר פרילפין
רוסיה הפתוחה, בהנהגת מיכאיל חודורקובסקי
האלטרנטיבה הירוקה, בהנהגת רוסלן חבוסטוב ואלכסיי קודלין שתמכה בשביתת בתי הספר למען האקלים.
אלטרנטיבה לרוסיה ("מפלגת הבחירה הסוציאליסטית" בשמה השני), בהנהגת אנטונינה סרובה
מפלגת הדמוקרטיה הישירה
מפלגת האנשים החדשים (Новые люди), בהנהגת אירנה לוקייאנובה
תחזיות

ב-23 במרץ 2021 הציגו INSOMAR, הקרן לפיתוח החברה האזרחית והמכון למחקר חברתי (EISI) הנפיקו דו"חות על הבחירות לדומה. החוקרים טענו שלרוסיה המאוחדת יש את זכות לסמוך על קבלת רוב חוקתי בפרלמנט, והתככים העיקריים בבחירות היו האם מפלגה חמישית תיכנס לדומה.
מומחים ראו במתמודדים העיקריים שעשויים להתגבר על אחוז החסימה (5%) ולהם סיכוי לקבל לפחות 3% מהקולות, מה שיעניק להם את האפשרות לקבל מימון ממלכתי הם מפלגת הגמלאים "למען הצדק", "יאבלוקו", תנועת "אנשים חדשים" ומפלגת האלטרנטיבה הירוקה. אנליסטים פוליטיים ראו ביתרון העיקרי של יאבלוקו כמפלגה הנחשבת למפלגה דמוקרטית וממשיכה להתנגד למשטרו של פוטין, על רקע חוסר שביעות הרצון של העם מהשלטון.
לפי סקרים שנערכו בחודש אוגוסט 2021, המפלגה לא הייתה צפויה לעבור את אחוז החסימה במושבים של הבחירה היחסית, אך צפויה להרוויח בין 2–3 מושבים במסגרת המושבים שנבחרים לפי מחוזות בחירה.
תוצאות

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |

| מפלגה | מפלגה | רשימת מפלגה | רשימת מפלגה | רשימת מפלגה | רשימת מפלגה | מחוז בחירה | מחוז בחירה | מחוז בחירה | סך הכל | סך הכל |  |  |
| מפלגה | מפלגה | קולות | % | ±שינוי | מושבים | קולות | % | מושבים | מושבים | +/– |  |  |
|  | רוסיה המאוחדת | 28,064,258 | 49.82 | −4.38 | 126 |  |  | 198 | 324 | -19 |  |  |
|  | המפלגה הקומוניסטית | 10,660,599 | 18.93 | +5.59 | 48 |  |  | 9 | 57 | +15 |  |  |
|  | המפלגה הליברל-דמוקרטית | 4,252,096 | 7.55 | −5.59 | 19 |  |  | 2 | 21 | -18 |  |  |
|  | רוסיה הוגנת — למען האמת | 4,201,715 | 7.46 | +1.24 | 19 |  |  | 8 | 27 | +4 |  |  |
|  | האנשים החדשים | 2,997,676 | 5.32 | חדשה | 13 |  |  | 0 | 13 | חדשה |  |  |

|  | מפלגת הגמלאים הרוסית לצדק חברתי | 1,381,890 | 2.45 | +0.73 | 0 |  |  | 0 | 0 | ±0 |  |  |
|  | יאבלוקו | 753,280 | 1.34 | −0.65 | 0 |  |  | 0 | 0 | ±0 |  |  |
|  | הקומוניסטים של רוסיה | 715,685 | 1.27 | −1.00 | 0 |  |  | 0 | 0 | ±0 |  |  |
|  | "הירוקים" | 512,420 | 0.91 | +0.15 | 0 |  |  | 0 | 0 | ±0 |  |  |
|  | המולדת | 450,437 | 0.80 | −0.71 | 0 |  |  | 1 | 1 | ±0 |  |  |
|  | המפלגה הרוסית לחירות וצדק | 431,559 | 0.77 | חדשה | 0 |  |  | 0 | 0 | חדשה |  |  |
|  | אלטרנטיבה ירוקה | 357,855 | 0.64 | חדשה | 0 |  |  | 0 | 0 | חדשה |  |  |
|  | מפלגת הצמיחה | 291,483 | 0.64 | −0.65 | 0 |  |  | 1 | 1 | +1 |  |  |
|  | המצע האזרחי | 86,964 | 0.15 | −0.07 | 0 |  |  | 1 | 1 | ±0 |  |  |
|  | עצמאים | – | – | – | – |  |  | 5 | 5 | +4 |  |  |
| קולות פסולים | קולות פסולים |  |  |  | – |  | – | – | – | – |  |  |
| סך הכל | סך הכל |  | 100 | – | 225 |  | 100 | 225 | 450 | 0 |  |  |
| קולות רשומים | קולות רשומים | 110,311,810 |  |  | – | 110,311,810 |  | – | – | – |  |  |
סימוכין: ועדת הבחירות המרכזית (מנדטים אישיים)
תגובות

האיחוד האירופי הביע חשש מאווירת ההפחדה ומאי-נוכחות משקיפים בלתי תלויים.
משרד החוץ הטורקי הודיע כי טורקיה רואה בבחירות לדומה הממלכתית שנערכו בחצי האי קרים כבחירות לא לגיטימיות. זאת על רקע אי ההכרה של טורקיה בסיפוח חצי האי.
ראו גם

הבחירות הפרלמנטריות ברוסיה
הערות שוליים

↑  Выборы депутатов Государственной Думы Федерального Собрания Российской Федерации восьмого созыва
1 2  שר ההגנה הרוסי שויגו, שהוא גם חבר המועצה העליונה של רוסיה המאוחדת, עמד בראש רשימת המועמדים הפדרלית של המפלגה בבחירות לדומה, בהתאם להחלטת הקונגרס העשרים שלה. יו"ר המפלגה דמיטרי מדבדב אינו ברשימה.
↑  В России завершились выборы в Госдуму: следим за итогами
↑  https://smotrim.ru/article/2616146
↑  https://smotrim.ru/article/2615631
↑  Предварительные результаты выборов-2021: В Госдуму России проходят пять партийОБНОВЛЯЕТСЯ
↑  CNN: Russia's ruling party on track to retain majority in lower house of Russian Parliament
↑  Большинство голосов в Госдуме набирает «Единая Россия»
↑  פוטין מהבידוד: "עשרות בקרמלין נדבקו בקורונה", באתר ynet, 16 בספטמבר 2021
↑  СПИСОК ЗАРЕГИСТРИРОВАННЫХ ПОЛИТИЧЕСКИХ ПАРТИЙ
↑  СПИСОК ПОЛИТИЧЕСКИХ ПАРТИЙ, ИМЕЮЩИХ ПРАВО В СООТВЕТСТВИИ С ФЕДЕРАЛЬНЫМ ЗАКОНОМ ОТ 11.07.2001 № 95-ФЗ «О ПОЛИТИЧЕСКИХ ПАРТИЯХ» ПРИНИМАТЬ УЧАСТИЕ В ВЫБОРАХ
↑  Федеральный закон от 22.02.2014 N 20-ФЗ (ред. от 28.12.2016, с изм. от 13.04.2017) "О выборах депутатов Государственной Думы Федерального Собрания Российской Федерации" Статья 44. Поддержка выдвижения федеральных списков кандидатов, кандидатов
↑  Сведения о политических партиях, выдвижение которыми кандидатов, списков кандидатов не требует сбора подписей избирателей
↑  «Чертова дюжина» партий сможет избираться в Госдуму без сбора подписей
↑  Минюст ликвидировал Партию пенсионеров России
↑  למפלגת "המצע האזרחי" מושב אחד בלבד בדומה הממלכתית ומאחר והמפלגה איבדה את ייצוגה בפרלמנטים המחוזיים בבחירות האזוריות של שנת 2018, היא לא יכלה להתמודד בבחירות 2021 מבלי לאסוף את מספר החתימות הנדרש לקבלת אישור להתמודד בבחירות הפרלמנטריות.
↑  К выборам в Госдуму в России теоретически может появиться 40 новых партий
| הבחירות המקומיות, הפרלמנטריות, והנשיאותיות ברוסיה |
| --- | --- | --- |
| הבחירות לנשיאות | 1991 • 1996 • 2000 • 2004 • 2008 • 2012 • 2018 • 2024  • 2030 | רוסיה |
| הבחירות הפרלמנטריות | 1990 • 1993 • 1995 • 1999 • 2003 • 2007 • 2011 • 2016 • 2021 • 2026 | רוסיה |
| הבחירות לרשויות המקומיות | 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2023 • 2024 | רוסיה |
| ניהול הבחירות | ועדת הבחירות המרכזית | רוסיה |
בעיות פתוחות בפיזיקה

בעיות פתוחות בפיזיקה הן כלל הבעיות בפיזיקה שטרם נמצא להן פתרון קוהרנטי המסתמך על תיאוריות קיימות. חלק נכבד מן הבעיות הפתוחות בתחום הפיזיקה הן תאורטיות, כלומר התאוריות הקיימות נראות כבלתי מסוגלות להסביר תופעה נצפית מסוימת או תוצאה ניסיונית מסוימת.
שאר הבעיות הן ניסיוניות, כלומר קיים קושי ביצירת ניסוי לבחינת תאוריה מוצעת או לחקור תופעה מסוימת ביתר פירוט, ואף לאשש אותה.
אף על פי שהמודל הסטנדרטי של פיזיקת החלקיקים מתאר בדרך די טובה את המכניקה הקוונטית, ישנם עדיין כמה וכמה ליקויים בתאוריה, כגון כבידה קוונטית, חומר אפל, אנרגיה אפלה ושבירת סימטריית CP. קיימת בעיה נוספת בתוך המסגרת המתמטית של המודל עצמו - הוא אינו עולה בקנה אחד עם תורת היחסות הכללית, עד כדי כך שאחת או שתי התיאוריות מתפרקות בתנאים מסוימים (למשל בתקופת היקום הקדום ובתוך חורים שחורים).
להלן רשימה של מספר בעיות פתוחות ובולטות המקובצות בתחומים רחבים בפיזיקה הכללית: